КПСС-ни АК

Совет Союзну Коммунист Партиясыны Ара Комитети (1917 джылны джазына дери аты — РСДРП-ни АК; 1917—1918 — РСДРП(б)-ни АК; 1918—1925 РКП(б)-ни АК; 1925—1952 БКП(б)-ни АК) — партияны джыйылыуларыны (съездлерини) арасында баш органыды. Ара комитетни эм кёб члени 1990 джылда XXVIII-чи джыйылыуунда сайланнганды — 412 адам. Пленумлада Ара комитет — Политбюрону, Секретариатны, Оргбюрону эмда Партия контролну комиссиясын сайлагъанды (1934—1990).

 Политбюро 

КПСС-ни АК-ни Политбюросу партияны Пленумларыны арасында оноу джюрютген баш органы болгъанды. Дайым орган болуб РКП(б)-ни VII-чи джыйылыуундан сора башлагъанды. Эм магъаналы политикалыкъ, кърал эмда партия ичи сорууланы оноуун этгенди.

1952-1966 джыллада «КПСС-ни АК-ни Президиуму» атны джюрютгенди.

Теорияда Политбюро КПСС-ни АК-ни пленумларында сайланнганды, алай а кертиликде КПСС-ни джыйылыуундан сора сайланнганды.

Политбюрону къурамына Политбюрону членлери, политбюргъа членликге кандидатла эмда КПСС-ни АК-ни секретарлары киргендиле.

КПСС-ни АК-ни Политбюросуну членлерини саны 7-ден башлаб (1924—25) 25-ге дери болгъанды (1952—53). Политбюрону къурамында таймаздан киргенле:

 КПСС-ни Генерал секретары
 СССР-ни Министрле Советини башчысы
 СССР-ни Баш Советини башчысы
 Къоруулау эмда Тыш ишлени министрлери (1973-1990)
 Украинаны КП-ны АК-ни биринчи секретары, КПСС-ни Москва неда Ленинград шахар комитетлерини биринчи секретарлары

Хрущевну оноуу бла АК-ни Президиумуну къурамына бир-бир республикан компартияланы биринчи секретарларын къоша башлайдыла (ол адет кечирек да къалады), 1990-1991 джыллада Политбюрогъа бютеу республикан компартияланы биринчи секретарлары киреди (Эстонияда эки юлешиннген компартияны тышында).

 АК-ни Секретарияты 

Аннга къуру АК-ни секретарлары киргендиле. 1990 джыл Секретариятда 5 член болгъанды.

 АК-ни Оргбюросу 

Бу Орган 1919-1952 джыллада болгъанды, алай а Секретариатны ишин дубль этгени себебли ролу болмагъанды.

Категория:СССР
Категория:Россияны тарихи
Категория:Политика партияла